
REFERAT DE APROBARE
a Proiectului de hotărâre a Consiliului Local al comunei Cornetu, judeţul Ilfov privind privind desemnarea consilierilor locali pentru a deveni membri ai Comisiei pentru evaluarea secretarului general al comunei Cornetu, județul Ilfov

Potrivit prevederilor art. 242 din O.U.G. nr. 57/2019 privind Codul administrativ, cu modificările și completările ulterioare: “ Fiecare unitate administrativ-teritorială şi subdiviziune administrativ-teritorială a municipiilor are un secretar general salarizat din bugetul local, funcţionar public de conducere, cu studii superioare juridice, administrative sau ştiinţe politice, ce asigură respectarea principiului legalităţii în activitatea de emitere şi adoptare a actelor administrative, stabilitatea funcţionării aparatului de specialitate al primarului sau, după caz, al consiliului judeţean, continuitatea conducerii şi realizarea legăturilor funcţionale între compartimentele din cadrul acestora."
Conform prevederilor art. 485  alin. (5) din același act normativ, art. 11 alin. (4) lit. e) şi alin. (6) și art. 12 alin. (5) din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din O.U.G. nr. 57/2019 privind Codul administrativ, cu modificările și completările ulterioare, precum și a obligaţiei legale instituită în sarcina consiliului local, este necesară nominalizarea a doi consilieri locali pentru a face parte din Comisia de evaluare a performanțelor profesionale individuale ale secretarului general al comunei Cornetu, județul Ilfov pentru anul 2025, denumiți evaluatori. Această comisie va fi formată din primar şi doi consilieri locali și se va constitui prin dispoziția primarului comunei Cornetu, județul Ilfov, pe baza propunerilor/nominalizării Consiliului Local al comunei Cornetu, județul Ilfov. 
Procesul de evaluare a performanțelor profesionale individuale ale secretarului general al comunei Cornetu, județul Ilfov reprezintă aprecierea obiectivă a performanțelor profesionale individuale ale funcționarului public, prin compararea gradului şi a modului de îndeplinire a obiectivelor individuale şi a criteriilor de performanță stabilite cu rezultatele obținute în mod efectiv de către funcționarul public. 
Evaluarea performanțelor profesionale individuale ale funcționarilor publici cuprinde următoarele elemente:
a) evaluarea gradului şi a modului de atingere a obiectivelor individuale; 
b) evaluarea gradului de îndeplinire a criteriilor de performanţă. 
Pentru aprecierea gradului de atingere a obiectivelor individuale ale funcţionarilor publici se stabilesc indicatori de performanţă. 
Stabilirea obiectivelor individuale şi a indicatorilor de performanţă trebuie să aibă în vedere corelarea cu atribuțiile şi obiectivele instituţiei în care îşi desfăşoară activitatea funcționarul public. 
Evaluarea performanţelor profesionale individuale se realizează pentru toţi funcţionarii publici care au desfășurat efectiv activitate, minimum 6 luni, în anul calendaristic pentru care se realizează evaluarea. 
În cadrul procesului de evaluare a performanţelor profesionale individuale ale funcţionarilor publici se stabilesc cerinţele de formare profesională a funcționarilor publici. 
Procesul de evaluare a performanţelor profesionale individuale ale funcţionarilor publici, respectiv a secretarului general al comunei Cornetu, județul Ilfov, se desfăşoară cu respectarea metodologiei de evaluare a performanţelor individuale ale funcţionarilor publici din Anexa nr. 6 a O.U.G. nr. 57/2019 privind Codul administrativ, cu modificările și completările ulterioare. 
Potrivit prevederilor art. 1 din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din O.U.G. nr. 57/2019 privind Codul administrativ: 
(1) Evaluarea performanţelor profesionale individuale ale funcţionarilor publici se face anual. 
(2) În urma evaluării performanţelor profesionale individuale, funcţionarului public i se acordă unul dintre următoarele calificative: "foarte bine", "bine", "satisfăcător", "nesatisfăcător". 
(3) În cadrul procesului de evaluare a performanţelor profesionale ale funcţionarilor publici se stabilesc cerinţele de formare profesională a funcţionarilor publici. 
Pentru evaluare se vor avea în vedere criteriile de performanţă prevăzute la art. 29 lit. b) din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din O.U.G. nr. 57/2019 privind Codul administrativ, cu modificările și completările ulterioare, precum şi obiectivele individuale şi indicatorii de performanţă, în conformitate cu prevederile art. 16 din aceeași metodologie.
Față de cele prezentate anterior, supun spre dezbatere şi aprobare Consiliului Local al comunei Cornetu, judeţul Ilfov Proiectul de hotărâre privind desemnarea consilierilor locali pentru a deveni membri ai Comisiei pentru evaluarea secretarului general al comunei Cornetu, județul Ilfov pentru anul 2025.

